stanford-oval/wikipedia huggingface dataset:
Mongoloidi (kappale)

| ”Mongoloidi” Pertti Kurikan Nimipäivät |
| --- | --- | --- |

Singlen tiedot
 Äänitetty : 2013
 Julkaistu: tammikuu 2014
 Formaatti: MC
 Tyylilaji: punk rock
 Levy-yhtiö: Hikinauhat
Pertti Kurikan Nimipäivien muut singlet
| ”Jarmo” 2013 | ”Mongoloidi” 2014 | ”Me ollaan runkkareita” 2014 |
Mongoloidi on vuonna 2014 ilmestynyt Pertti Kurikan Nimipäivät -yhtyeen kasettisingle. Nimikappale on alun perin amerikkalaisen Devon Mongoloid vuodelta 1977, jonka suomenkielisen version teki vuotta myöhemmin helsinkiläinen punkyhtye Sehr Schnell. Singlen toinen kappale Tyhmä elämä on Pertti Kurikan Nimipäivien omaa tuotantoa.
Kappaleet

Mongoloidi
Tyhmä elämä
Mongoloidi
Tyhmä elämä
Tunen venehauta

| Tunen venehauta> Tuneskipet |
| --- | --- |
 Yleisnäkymä Tunen veneen jäännöksistä.
Sijainti
 Tunen venehauta
Koordinaatit:  59°16′45″N, 11°0′10″E
Valtio:  Norja
Historia
Tyyppi:  Venehautaus
Huippukausi:  Viikinkiaika
Valtakunta:  Norja
Merkitys:  Merkkihenkilön hautaus
Aiheesta muualla
  Tunen venehauta Commonsissa 
Infobox OKVirheellinen NIMI-arvo: 
Tunen venehauta löytyi vuonna 1867 Etelä-Norjasta Østfoldissa Nedre Haugen -nimiseltä maatilalta Fredrikstadin kunnasta. Haudasta nostettu vene oli ensimmäinen Norjassa venehaudasta talteenotettu vene, ja se on entisöitynä näytteillä Vikingskipshusetissa Oslossa.
Vene edestä kuvattuna.
Löytö ja tutkimus

Hautaus sijaitsi Nedre Haugen nimisen maatilalla noin 1,5 kilometriä Rolvsøyn kirkolta kummussa, jota kutsuttiin nimellä Båthaugen. Hautakumpu oli noin 80 metriä halkaisijaltaan ja nelisen metriä korkea. Båthaugen oli siten Norjan suurin hautakumpu Jellhaugenin kanssa. Aiemmin 1860-luvulla alkoi maatilan omistajan veli ajaa hautakummusta maata, jota olivat haudanryöstäjät jo vaurioittaneet. Tämä saattoi johtaa happea haudan uumeniin, joka käynnisti mahdollisesti lahoamisen uudelleen. Tämä seikka voi selittää haudassa maanneen veneen osittaisen tuhoutumisen, sillä talteen saatiin vain toinen puoli veneestä. Kun hautakummun maata oli kaivettu laivaan asti, huomasivat kaivajat veneen ja ilmoittivat siitä viranomaisille Fortidsminneforeningen og Universitetets Oldsaksamlingiin. Kaivaukset, jotka kestivät vain pari viikkoa, suorittivat professori Oluf Rygh ja insinööri B. Chr. Arntzen.
Alus makasi kummun sisällä kölinsä päällä etelä-pohjois-suunnassa ja viereisen joen suuntaisena. Kummun keskellä löytyi hautakammio, joka oli rakennettu tammisista pystylankuista. Laivan sisusta oli täytetty risuilla ja sammaleella. Vain osa hauta-antimista olivat säilyneitä. Vene vaurioitui kaivauksissa, jotka toteutettiin ripeästi ja ilman nykyisiä välineitä ja tietämystä. Veneen kuljettamista varten se sijoitettiin laajaan kuljetuslaatikkoon, jossa se vietiin alas Visterfloohon ja lastattiin proomuun. Proomu vedettiin Fredrikstadiin ja sieltä Kristianian yliopiston puutarhaan suojaan. Georg Andreas Bull suunnitteli sille rakennuksen, joka kuitenkin purettiin yliopiston aulan rakennustöiden alta. Tunen vene säilytettiin avotaivaan alla, kunnes toinen vene, Oseberglaiva, siirrettiin Bygdøyhin vuonna 1926 yhdessä Tunen veneen kanssa. Vuonna 1930 molemmat veneet siirrettiin Vikingskipshusetiin. Veneen nimi Tuneskipet tulee siitä, että löydettäessä maatila kuului vielä Tunen kuntaan.
Löytö ja tutkimus > Ajoitus

Haakon Shetelig olettaa Tunen veneen ja Gokstadin veneen olleen samanikäisiä eli noin 900 jaa. Tätä hypoteesia testattiin dendrokronologisilla tutkimuksilla veneen tammipuusta ja hautakammiosta otetuilla kairausnäytteillä. Hautakammion puut oli kaadettu 905−910 jaa., mikä on hautaamisen ajankohta. Veneen kuluneista osista on päätelty, että vene oli käytössä kotvan aikaa ennen hautaanpanoa. Arvio on väljästi 800-luvun loppupuolella.
Löytö ja tutkimus > Museonäyttely

Tunen venehaudan löytöpaikalla on nykyään muistomerkki, jonka tasoitetun hautakummun kohdalla on veneen silhuetti demonstroimassa veneen paikkaa. Itse veneen jäännökset on siirretty Oslon yliopiston Vikingskipshusetiin, jossa sillä on oma sali.
Löytö ja tutkimus > Replika

Osebergin- ja Gokstadveneestä on valmistettu oikean kokoiset kopiot eli replikat, mutta Tunen veneestä ei tällaista ole tehty. Syy tähän lienee laivan huono säilyminen ja sen puutteellinen dokumentointi. Haakon Shetlelig teki piirustukset säilyneistä osista vuonna 1917. Vuosikymmen myöhemmin Frederik Johannessen ehdotti replikan tekoa, mutta vielä vuonna 1980 Arne Emil Christensen muutti hänen suunnitelmiaan. Hänen piirustuksissaan Tunen vene olisi pitkä ja kapea, jossa runko tehtäisiin kymmenestä laudasta.
Vuonna 1995 mitattiin laserteodoliitilla saaden koko veneen säilynyt osa mitattua. Mittauksista on pystytty luomaan veneestä riittävän tarkat piirustukset, jotta replikan tekoa voisi yrittää. Tähän on päätynyt myös arkeologi Knut Paasche vuonna 2010 tohtorinväitöskirjassaan. Veneen kylkiin lisättiin vielä kaksi lautaa, jolloin se rakennettaisiin 12 laudasta. Reunalaudat todennäköisesti rei'itettäisiin airoja varten, joita olisi 12 paria. Veneen kokonaispituudeksi tulisi 18,67 ja leveydeksi 4,4 metriä.
Hautaus

Hautakammiosta, joka sijaitsi veneen perällä, löytyi luiset jäänteet ihmisestä, jolla oli yllään palamattomia jäänteitä kankaasta. Ihminen oli ilmeisesti miespuolinen ja sosiaaliselta asemaltaan yhteisönsä huipulta. Haudan rikkaat hauta-antimet vahvistavat tätä käsitystä.
Hautaus > Hautavene

Veneen rakennuspituudeksi arvellaan sama pituus, mihin entisöijät päätyivät. Vene olisi tällöin ollut 18,7 metriä pitkä ja 4,2 leveä. Veneessä on ilmeisesti ollut 11–12 aironreikää kummallakin puolella, eli sitä pystyi soutamaan 22–24 miestä päällikön lisäksi. Tällöin pohjassakin oli sama määrä tukikaaria tai ehkä pari enemmän, jotta keulaa on voitu nostaa korkeammalle suureten aaltojen varalta. Koska vene on puoliksi tuhoutunut, ei lopullista totuutta tulla tietämään.
Jäännöksistä voidaan toki sanoa jotain. Peräsin ja poikkipuut ovat mäntyä ja muu runko tammea. Kölin pohjasta reelinkiin on vain 1,20 metriä, joten veneen uppouma on saattanut olla vain 40 senttimetriä. Venettä voidaan pitää helppona soutaa. Vene lieneekin rannikkosoutuun sopiva, muttei kuitenkaan avomerikelpoinen.
Hautaus > Hauta-antimet

Vain osa hauta-antimista olivat säilyneitä. Haudasta löytyi osia satulasta, joitakin lasihelmiä, täysin ruostuneita rautaesineitä, kuten esimerkiksi rintasuoja, kilvenkupura, kaksi keihästä ja miekka. Löydöksiin kuului myös suksen puolikas, kaksi hevosta, luinen arpakuutio ja jokin metallirenkaan katkelma. Haudasta löytyi useita rautaesineitä, jotka kuitenkin olivat ruostuneet tunnistamattomiksi. Puulapionkatkelma, joka löytyi haudasta, saattaa olla hautakummun rakentajien tai myöhemmin haudanryöstäjien jälkeensä jättämä.
Kirjallisuutta

Paasche, Knut: Tuneskipet. Dokumentasjon og rekonstruksjon, Institutt for arkeologi, konservering og historie, Oslon yliopisto, 2010
Aiheesta muualla

Digitaalinen tutkimus korjaa 1800-luvun arkeologian kovakätisyyttä – norjalainen viikinkilaiva osoittautui ripeäksi miehistönkuljetusalukseksi Yle, 2020
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Tuneskipet
Käännös suomeksi
Mike Krzyzewski

Mike Krzyzewski vuonna 2011.
Michael William "Mike" Krzyzewski (s. 13. helmikuuta 1947 Chicago, Illinois) on yhdysvaltalainen entinen koripallovalmentaja.
Krzyzewski toimi Duken yliopiston miesten koripallojoukkueen päävalmentajana vuosina 1980–2022. Vuonna 2001 hänelle myönnettiin paikka Basketball Hall of Famessa. Hän jäi eläkkeelle Duken yliopiston päävalmentajan tehtävistä kauden 2021–2022 päätteeksi. Hän kuitenkin jatkaa Dukessa eri tehtävissä.
Krzyzewski valittiin lokakuussa 2005 valmentamaan Yhdysvaltain koripallomaajoukkuetta vuoden 2008 Pekingin kesäolympialaisia varten. Hän jatkoi tehtävässä myös seuraavissa kesäolympialaisissa Lontoossa 2012. Yhdysvallat voitti molemmissa turnauksissa suvereenisti kultaa tähtisikermällään, johon kuuluivat muun muassa LeBron James sekä Kobe Bryant. Yhdysvallat jatkoi kultaputkeaan myös Rio de Janeiron kesäolympialaisissa 2016.
Aiheesta muualla

Kuvia tai muita tiedostoja aiheesta Mike Krzyzewski Wikimedia Commonsissa
Yhdysvaltain joukkue – Koripallon MM-kilpailut 2006
4 Johnson |
5 Hinrich |
6 James |
7 Jamison |
8 Battier |
9 Wade |
10 Paul |
11 Bosh |
12 Howard |
13 Miller |
14 Brand |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2008
4 Boozer |
5 Kidd |
6 James |
7 Williams |
8 Redd |
9 Wade |
10 Bryant |
11 Howard |
12 Bosh |
13 Paul |
14 Prince |
15 Anthony |
Valmentaja Krzyzewski
Yhdysvaltain joukkue – Koripallon MM-kilpailut 2010
4 Billups |
5 Durant |
6 Rose |
7 Westbrook |
8 Gay |
9 Iguodala |
10 Granger |
11 Curry |
12 Gordon |
13 Love |
14 Odom |
15 Chandler |
Valmentaja Krzyzewski
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Yhdysvaltain joukkue – Koripallon MM-kilpailut 2014
4 Curry |
5 Thompson |
6 Rose |
8 Gay |
9 DeRozan |
10 Irving |
11 Plumlee |
12 Cousins |
13 Harden |
14 Davis |
15 Drummond |
18 Faried |
Valmentaja Krzyzewski
Yhdysvaltain joukkue – Kesäolympialaiset 2016
4 Butler |
5 Durant |
6 Jordan |
7 Lowry |
8 Barnes |
9 DeRozan |
10 Irving |
11 Thompson |
12 Cousins |
13 George |
14 Green |
15 Anthony |
Valmentaja Krzyzewski
Momir Bulatović

| Momir Bulatović> Момир Булатовић |
| --- | --- |

Montenegron 1. presidentti
 23. tammikuuta 1990 – 15. tammikuuta 1998  
Pääministeri:  Milo Đukanović
Seuraaja:  Milo Đukanović
Henkilötiedot
Syntynyt: 21. syyskuuta 1956 Belgrad, Jugoslavia
Kuollut: 30. syyskuuta 2019 (63 vuotta) Podgorica, Montenegro
Tiedot
Puolue:  SKJ (1980–1991) DPS (1991–1997) SNP (1997–2001) NSS (2001–2009)
Momir Bulatović (kyrillisenä Момир Булатовић) (21. syyskuuta 1956 Belgrad, Jugoslavia – 30. kesäkuuta 2019 Podgorica, Montenegro) oli montenegrolainen ja entinen jugoslavialainen poliitikko, joka toimi Montenegron presidenttinä Jugoslavian liittotasavallan aikana vuosina 1990–1998 ja Jugoslavian pääministerinä vuosina 1998–2000 presidentti Slobodan Miloševićin syrjäyttämiseen asti.
Bulatovićin asema kohosi huomattavasti byrokratianvastaisen vallankumouksen jälkeen ja hän oli Serbian presidentti Milosevićin ja tämän politiikan olennainen tukija Jugoslavian sosialistisessa liittotasavallassa. Jugoslavian hajoamissotien myötä Montenegron osatasavallan presidenttinä Bulatović vastasi montenegrolaisreserviläisten osallistumisesta Dubrovnikin piiritykseen ja Bosnian sotaan. Kansainvälinen Jugoslavia-tuomioistuin selvitti Bulatovićin osuutta sotarikoksiin Bosnia-Hertsegovinassa, mutta häntä vastaan ei nostettu syytteitä. Bulatović toimi Miloševićin, Radovan Karadžićin ja Nikola Šainovićin puolustusten todistajana.
Jugoslavian kommunistipuolueen hajoamisen jälkeen Bulatović johti Montenegron kommunistipuolueen seuraajaa demokraattista sosialistipuoluetta vuoteen 1997 asti, jolloin Milo Đukanović syrjäytti Jugoslavian liittotasavallan säilyttämistä ja Serbia-unionismia kannattaneen Bulatovićin. Bulatovićin johtama vähemmistö perusti Montenegron sosialistisen kansanpuolueen, joka jatkoi Serbian ja Montenegron unionia ajavaa linjaa. Koska vuonna 2001 sosialistinen kansanpuolue päätyi eurooppamielisen Predrag Bulatovićin johtoon, erosi Momir Bulatović jälleen puolueesta ja perusti uuden, tällä kertaa Montenegron kansan sosialistipuolueen, joka toimi vuoteen 2009 asti.
Aiheesta muualla

Kuvia tai muita tiedostoja aiheesta Momir Bulatović Wikimedia Commonsissa
Montenegron presidentit
Momir Bulatović (1990–1998) | Milo Đukanović (1998–2002) | Filip Vujanović (2004–2018) | Milo Đukanović (2018–)
Music Fund

Music Fund on belgialainen voittoa tavoittelematon järjestö, joka on vuodesta 2005 lähtien kerännyt soittimia ja järjestänyt soitinten korjaamiseen liittyvää koulutusta kehitysmaissa ja konfliktialueilla.
Music Fund perustettiin Oxfam Solidarity -kansalaisjärjestön ja Ictus-yhtyeen yhteistyönä.
Vuosi Music Fundin perustamisen jälkeen vuonna 2005 järjestetty ensimmäinen soitinkeräys oli valtaisa menestys: kokoon saatiin yli 500 kappaletta erilaisia soittimia. Muutaman kuukauden kuluttua joulukuussa 2005 lähetettiin ensimmäinen erä soittimia, tuolloin Palestiinaan ja Israeliin.  Operaatio onnistui erinomaisesti. Lähetyksiä päätettiin jatkaa, ja tällä kertaa ne suuntautuivat Kongoon (Kinshasaan) ja Mosambikiin (Maputoon).
Soitinpula on edelleen merkittävä ongelma näissä maissa, joten Music Fund kerää säännöllisesti soittimia eri puolilta Eurooppaa. Kerätyt soittimet kunnostetaan ennen niiden toimittamista yhteistyötahoina toimiviin kouluihin.
Toinen Music Fundin päätavoite on pitää toimitetut soittimet hyvässä käyttökunnossa. Tätä varten järjestetään paikallisissa yhteistyökouluissa koulutusta erilaisten työpajojen muodossa. Joillekin oppilaille myönnetään lisäkoulutusta varten apuraha, jonka turvin he voivat käydä Euroopassa erityiskoulussa pidempikestoisen syventävän kurssin, jossa kouluttajina toimivat Music Fundin asiantuntijat.
Aiheesta muualla

Virallinen kotisivu (ranskaksi) (englanniksi) (hollanniksi)
"The Exchange: Music Fund in the Middle East" (en). The documentary follows Lukas Pairon and Pol De Winter during the first action of Music Fund, in the Winter of 2005-2006, when they drove a fully loaded truck with music instruments to partnerschools of the organisation in Gaza, Nablus, Ramallah (Palestine) and Tel Aviv, Mizra and Nazareth (Israel).
Motiullah Khan

| Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Maa:   Pakistan> Miesten maahockey. |
| --- | --- | --- | --- |
|  Kultaa | Rooma 1960 |  |  |
|  Hopeaa | Melbourne 1956 |  |  |
|  Hopeaa | Tokio 1964 |  |  |
Motiullah Khan (31. tammikuuta 1938 Bahawalpur, Brittiläinen Intia – 12. elokuuta 2022 Bahawalpur) oli pakistanilainen maahockeypelaaja ja olympiavoittaja.
Khan voitti Pakistanin miesten maajoukkueessa olympiakultaa Roomassa 1960 ja olympiahopeaa Melbournessa 1956 sekä Tokiossa 1964. Aasian kisoista hän voitti kultaa vuosina 1958 ja 1962. Khan oli hockeyn olympiamitalisti Samiullah Khanin ja hockeyn olympiavoittaja Kalimullah Khanin setä/eno. Khan kuoli Bahawalpurissa 84-vuotiaana 12. elokuuta 2022.
Music Player Daemon

| Music Player Daemon |
| --- | --- |
Kehittäjä:  Max Kellermann
Kehityshistoria
Ensijulkaisu:  2003
Vakaa versio:  0.23.15 (20. joulukuuta 2023)
Tiedot
Alusta:  Unixin kaltaiset, Mac OS X, Linux
Ohjelmointikielet:  C
Lisenssi:  GPL
Aiheesta muualla
musicpd.org
Music Player Daemon (MPD) on vapaa avoimen lähdekoodin musiikintoisto-ohjelma. MPD on nimensä mukaisesti musiikkia toistava palvelinohjelmisto (daemon), jossa itse musiikin toistaminen ja käyttöliittymä, jolla sovelluksen toimintaa ohjataan, on erotettu toisistaan. MPD:ssä itsessään ei ole käyttöliittymää, vaan sitä ajetaan palveluna ja siihen voidaan ottaa asiakasohjelmistolla yhteys, vaikkapa toiselta koneelta verkon yli.
MPD:lle on olemassa lukuisia asiakasohjelmia, joista osa on merkkipohjaisia (esimerkiksi mpc), osa graafisia sovelluksia (esimerkiksi Glurp) ja osa web-selaimella käytettäviä. Myös Firefox-selaimelle tehty foxytunes-laajennos osaa toimia MPD-asiakkaana.
Aiheesta muualla

Virallinen sivusto
Minä (kappale)

| ”Minä” Kymppilinja ft>  Mariska |
| --- | --- | --- |

Singlen tiedot
 Albumilta: Valmistaudu olemaan väärässä
 Äänitetty : 2010
 Julkaistu: 12. huhtikuuta 2010
 Formaatti: digitaalinen lataus
 Tyylilaji: pop
 Kesto: 04.08
 Levy-yhtiö: Hype Records
Kymppilinjan muut singlet
| ”Kauneinta” 2009 | ”Minä” 2010 | ”Show jatkuu” 2010 |
Minä on Kymppilinjan kappale heidän toiselta, Valmistaudu olemaan väärässä -studioalbumilta. Sen julkaisi Hype Records 12. huhtikuuta 2010 albumin toisena singlenä.  Kappaleella duetoi Mariska. Kappaleelle on julkaistu 12. toukokuuta 2010 myös musiikkivideo. Videolla Mariska ja muutama hänen mukanaan oleva toveri murtautuvat vankilaan, sekä vapauttavat vankeina olevat Kymppilinjan jäsenet. "Minä" menestyi kaupallisesti hyvin, sillä esimerkiksi Radio Nova ja The Voice molemmat palkitsivat sen vuoden 2010 kesähitiksi ja latauslistalla se pääsi listan kärkisijalle. Kappaleen tämän hetkinen myynti on ylittänyt Suomessa platinarajan mikä on 10 000 kappaletta.
Kappalelista

Digitaalinen lataus
1. Minä (feat. Mariska) - 4:08
Listasijoitukset

| Lista (2010) | Paras sijoitus |
| --- | --- |
Suomen virallinen singlelista: 5
Suomen virallinen latauslista: 1
Radiolista: -
Motion JPEG

MainConcept MJPEG enkooderin asetukset.
Motion JPEG tai MJPEG on häviöllinen videonpakkausformaatti. Pakkaustapa on samankaltainen Digital Videon (DV) kanssa, eli jokainen kuva pakataan erikseen JPEG-pakkausta käyttäen, ja data pakataan DCT-muunnoksella maksimissaan suhteessa 1:20. MJPEG-pakkausta käyttäen videon asetuksia (kuten resoluutio, bittivirta, pakkauksen määrä, värinäytteistys jne.) on kuitenkin mahdollista muuttaa, siinä missä DV:n asetukset ovat kiinteät. Näin käyttäjä voi paremmin vaikuttaa lopullisen videon laatuun.
MJPEG-video voi olla joko lomiteltua tai progressiivista. Pakkausta on suositeltu käytettäväksi videokaappauksessa sekä editoinnissa vähäisen pakkauksensa ansiosta. Monet digitaalikamerat tai muut kannettavat videokuvauslaitteet käyttävät tätä pakkausta videokuvauksessa. Windows-ympäristössä MJPEG on useimmiten AVI-kääreessä, ja äänen pakkauksessa käytetään yleensä WAV-formaattia.
Huomaa, että tämä on eri formaatti kuin MPEG.
Music Hall (Pietari)

Music Hall -teatterin julkisivu Pietarissa
Pietarin autonominen valtionkulttuurilaitos Music Hall -teatteri, (ven. Санкт-Петербургское государственное автономное учреждение культуры «Театр «Мюзик-Холл», Sankt Peterburgskoje gosudarstvennoje avtonomnoje utšreždenije kultury «Teatr «Music Hall»), lyh. Music Hall on Pietarissa, Venäjällä sijaitseva teatteri, joka on erikoistunut musikaalien esittämiseen. Värikkäät esitykset yhdistävät lavataiteen erilaisia muotoja laulusta ja baletista akrobatiaan. Teatteri sijaitsee Aleksandrovskin puiston laidalla.
Perinteikkäässä teatterissa on työskennellyt useita merkittäviä venäläisiä taiteilijoita kuten säveltäjä Dmitri Šostakovitš, Fjodor Polukhov ja Nikolai P. Akimov. Teatterin ohjelmisto koostuu yhtä lailla lasten klassikkonäytelmistä kuin iltapainotteisista musiikkiteatteriesityksistä.
Tanssiin ja liikunnallisuuteen perustuvien esitysten seuraaminen ei välttämättä vaadi venäjän kielen osaamista. Iltaisin teatteri toimii myös kansainvälisten yhtyeiden ja artistien esiintymispaikkana.
Aiheesta muualla

Санкт-Петербургское государственное автономное учреждение культуры «Театр «Мюзик-Холл» (venäjäksi)
Motiur Rahman Nizami

| Motiur Rahman Nizami> Bangladesh Jamaat-e-Islami -puolueen johtaja.Henkilötiedot |
| --- | --- |
Syntynyt: 31. maaliskuuta 1943
Kuollut: 11. toukokuuta 2016 (73 vuotta)
Motiur Rahman Nizami (31. maaliskuuta 1943 – 11. toukokuuta 2016) oli bangladeshilainen poliitikko ja Bangladesh Jamaat-e-Islami -puolueen johtaja. Bangladeshilainen erityistuomioistuin katsoi Nizamin olleen vastuussa 480 ihmisen kuolemasta Bangladeshin itsenäisyyssodan aikaan. Nizami tuomittiin sotarikoksista kuolemaan lokakuussa 2014. Hänet teloitettiin hirttämällä toukokuussa 2016.
Musik klingt in die Welt hinaus

|  Musik klingt in die Welt hinaus> Kappaleen tiedot |
| --- | --- |
Esittäjä(t):  Egon Egemann
Säveltäjä(t):  Cornelia Lackner
Sanoittaja(t):  Cornelia Lackner
Euroviisutiedot
Vuosi:  1990
Maa:  Sveitsi
Kieli:  saksa
Sijoitus:  11.
Pisteet:  51
Sanat:  sanoitus
Muuta:  Kapellimestarina Bela Balint
Musik klingt in die Welt hinaus on Egon Egemannin esittämä kappale, joka edusti Sveitsiä vuoden 1990 Eurovision laulukilpailussa Jugoslavian Zagrebissa.
Kappale sijoittui Euroviisuissa 22 maan joukosta sijalle 11. 51 pisteellä.
Michael Shannon

| Michael Shannon |
| --- | --- |
 Michael Shannon Toronton elokuvajuhlilla vuonna 2012.
Henkilötiedot
Koko nimi:  Michael Corbett Shannon
Syntynyt: 7. elokuuta 1974 (ikä 50) Lexington, Kentucky Yhdysvallat
Ammatti:  näyttelijä
Puoliso:  Kate Arrington (2002–)
Näyttelijä
Aktiivisena:  1991–
Aiheesta muualla
IMDb 
Elonet
Michael Corbett Shannon (s. 7. elokuuta 1974 Lexington, Kentucky) on yhdysvaltalainen näyttelijä. Hän esiintyy teatterissa, elokuvissa ja televisiossa.
Shannon aloitti näyttelijänuransa teatterin lavalla Chicagossa ja Lontoossa. Hänen ensimmäinen elokuvaroolinsa oli vuoden 1993 elokuvassa Päiväni murmelina. 2000-luvulla Shannon alkoi saada näkyvämpiä elokuvasivuosia, joista huomattavimpia ovat olleet muun muassa elokuvissa 8 Mile (2003), Bug (2006), Revolutionary Road (2008), josta hän sai parhaan miessivuosan Oscar-ehdokkuuden, The Runaways (2010), Yön eläimet (2016), josta hän sai toisen Oscar-ehdokkuutensa, sekä vuoden 2017 parhaan elokuvan Oscar-palkinnon saanut The Shape of Water
Vuodesta 2010 alkaen Shannon on esiintynyt Nelson Van Aldenin roolissa HBO:n Boardwalk Empire -televisiosarjassa. Hän näyttelee aktiivisesti myös Chicagon ja New Yorkin teatterilavoilla.
Shannonin roolihahmot ovat yleensä olleet karuja ja ahdistuneita lainrikkojia, mutta hän on esiintynyt myös joissakin sankarinrooleissa ja kevyemmissä komediallisissa rooleissa kuten elokuvissa Cecil B. Demented (2000) ja Kangaroo Jack (2003).
Shannonilla on suhteestaan näyttelijä Kate Arringtonin kanssa tytär, joka syntyi vuonna 2008.
Aiheesta muualla

Wikimedia Commonsissa on kuvia tai muita tiedostoja aiheesta .
Michael Shannon Internet Movie Databasessa. (englanniksi)
Mikko Ilkko

Mikko Ilkko (s. 19. kesäkuuta 1978 Raahe) on Suomen puolustusvoimien virallisen uutislehden Ruotuväen päätoimittaja. Ilkko on koulutukseltaan yhteiskuntatieteiden maisteri (kansainvälinen politiikka).
Sotilasarvoltaan Ilkko on kapteeni reservissä. Asevelvollisuuden hän on suorittanut Viestirykmentissä, Reserviupseerikoulussa ja Ruotuväessä vuosina 1998–1999.[lähde? ]
Ilkko on toiminut ennen Ruotuväkeä Teknillisen korkeakoulun ylioppilaskunnan lehden Nyytiset-Uuheterin (nyk. Polyteekkari) päätoimittajana vuonna 2001, Kanadan suurlähetystössä poliittisena avustajana 2002–2004 sekä ulkoasiainministeriössä Itä-Euroopan osaston projektiavustajana 2005–2006. Ilkko on myös toiminut Euroopan sotilaslehtien järjestön varapuheenjohtajana lokakuusta 2015 lähtien. Ilkko on toiminut Aikakauslehtien päätoimittajayhdistyksen puheenjohtajana vuodesta 2018 alkaen.
Uniko

| Uniko Kronos Quartet, Kimmo Pohjonen, Samuli Kosminen |
| --- | --- | --- |

Studioalbumin tiedot
 Äänitetty : 2007
 Studio : Avatar Studios, New York
 Julkaistu: 1. helmikuuta 2011
 Tuottaja(t): Valgeir Sigurðsson
 Tyylilaji: taidemusiikki, kamarimusiikki
 Kesto: 51.44
 Levy-yhtiö: Ondine (1185-2)
Kronos Quartetin muut julkaisut
| Rainbow: Music of Central Asia Vol. 8 2010 | Uniko 2011 | Steve Reich: WTC 9/11, Mallet Quartet, Dance Patterns 2011 |
Uniko on yhdysvaltalaisen jousikvartetti Kronos Quartetin, Samuli Kosmisen ja Kimmo Pohjosen albumi, joka julkaistiin vuonna 2011 levymerkillä Ondine.
Kappaleet

Kaikki sävellykset Pohjonen ja Kosminen.
Utu – 6.58
Plasma – 6.16
Särmä – 5.34
Kalma – 11.01
Kamala – 5.38
Emo – 10.20
Avara – 6.01
Kokoonpano

Jeffrey Zeigler – sello
David Harrington – viulu
John Sherba – viulu
Hank Dutt – alttoviulu
Kimmo Pohjonen – haitari, ääni
Samuli Kosminen – haitarin sämpläys, ohjelmointi
Arvostelut

AllMusic:
Aiheesta muualla

Uniko discogs.com -sivustolla
Ulrika

| Ulrika |
| --- | --- |
Nimipäivä:   
– suomenkielinen:  –
– ruotsinkielinen:  4. heinäkuuta
– ortodoksinen:  –
Muunnelmia:  Ulla, Riikka, Ulriikka
Vastineita eri kielissä:  Ulrica, Uljana
Nimen alkuperä:  germaaninen Ulrich, perintö + valta
Infobox OKNimi-testi OK: 
Ulrika on naisen etunimi. Ulrikan nimipäivä on 4. heinäkuuta suomenruotsalaisessa nimipäiväkalenterissa. Suomessa nimi on vuoden 2019 loppuun mennessä annettu 3 395 henkilölle.  Lisäksi sen muunnos Ulriika on annettu 776 ja Ulrica 292 henkilölle.